Kalev Päid

Kalev Päid (22. juuni 1936 Nõmme, Harjumaa – 26. oktoober 2001 Käärdi, Tartu maakond) oli eesti pedagoog, koduloolane ja giid. Ta oli 1990. aastal üks Eesti Straussi Ühingu asutajaid ning jalgrattaklubi Velorõõm asutaja ja president."Valmib raamat Elva ratturitest" (vaadatud 31. oktoobril 2011)

Kalev Päid alustas elu väikelastekodus. Kasupere kasvandikuna lõpetas ta 1954. aastal Elva Keskkooli ja 1961. aastal Tartu Riikliku Ülikooli geograafina"Kalev Päid, Eesti parimaid giide". Eesti Loodus, 6/ 2006 (vaadatud 31. oktoobril 2011), täpsemalt majanduskartograafina."Kalev Päid: kooliõpetaja, kultuuriloolane, Elva aukodanik". // Tuntud elvalasi läbi aegade. Koostanud Lembit ja Uno Ainsoo. Tartu 2006. Lk 129-130 Tema diplomitöö oli "Tartu Riikliku Ülikooli Kääriku õppebaasi reljeefkaart mõõtkavas 1: 10 000" (juhendaja Lev Vassiljev).http://tartu.ester.ee/record=b1716143~S1*est (vaadatud 31. oktoobril 2011)

Ta õpetas alates 1961. aastast Valguta koolis geograafiat, bioloogiat ja keemiat. Kui Valguta kool 1969. aastal suleti, jätkas ta kuni 1995. aastani õpetajana Elva Töölisnoorte Keskkoolis (hilisem Elva Õhtukeskkool).

Ta tegutses Elvas pedagoogi, kodulooaktivisti, Johann Straussi muusika propageerija ja hinnatud giidina (spetsialiseerus Baltimaadele ja Leningradile). 

1990. ja 1991. aastal avaldas ta Eesti Straussi Ühingu kaudu kaks õhukest brošüüri, mis tutvustasid Johann Straussi elu ja loomingut. 1991. aastal avaldas ta kaks numbrit omakirjastuslikku ajalehte "Kaseküla hääl" alapealkirjaga "Stagna- ja tsensuurivaba Elva infoleht". Leht sai nime Elva linna Kaseküla linnaosa järgi, kus Kalev Päid elas.http://tartu.ester.ee/record=b1315683~S1*est (vaadatud 31. oktoobril 2011)

Ta koostas Eesti kultuur-topograafilise kartoteegi, mis sisaldas peale looduse, ajaloo ja kultuuri 6500 isikut. Uuris Alexander Theodor von Middendorffi elu ja tegevust ning kirjutas 1993. aastal temast raamatu "Akadeemik Alexander Theodor von Middendorff meile ja meie temast".http://tartu.ester.ee/record=b1079751~S1*est (vaadatud 31. oktoobril 2011)

Kalev Päidi tunti värvika persoonina, keda iseloomustasid raudkindlad vaated elule ja tööle. Ta propageeris innukalt tervislikke eluviise, jalgsi liikumist, jalgrattasõitu ning keefiri joomist. Tervislikele eluviisidele ja karastatusele viitas ka tema talvine tavariietus, mis koosnes vaid tuttmütsist, kampsunist ja pükstest.

Pärast Kalev Päidi surma hävines suures osas tema rikkalik raamatute ja heliplaatide kogu.

Teoseid
"Johann Strauss". Elva: Eesti Johann Straussi Ühing, 1990
"Johann Strauss". Elva, Stockholm: Eesti Johann Straussi Ühing, 1991
"Kaseküla Hääl: stagna- ja tsensuurivaba Elva infoleht". Elva 1991
"Akadeemik Alexander Theodor von Middendorff meile ja meie temast. Gesamtbibliographie über Akademiker Al. Th. von Middendorff". Kaseküla, Elva: Elva Muuseum, 1993

Tunnustus
1993 Elva linna kultuuripreemia
2000 Elva linna aukodanikhttp://www.elva.ee/index.php?page=308&  "Elva linna tunnustuse pälvinud kodanikud"] Elva kodulehel (vaadatud 31. oktoobril 2011)

Viited

Välislingid

Anti Einpaul. "Strauss keerutab Elva metsades valssi". Postimees, 13.august 1999
"Kalev Päid, Eesti parimaid giide". Eesti Loodus, 6/ 2006
Haud Viljandi Metsakalmistul

Kategooria:Eesti pedagoogid
Kategooria:Eesti koduloolased
Kategooria:Tartu Ülikooli matemaatika-loodusteaduskonna vilistlased
Kategooria:Elva linna aukodanikud
Kategooria:Viljandi Metsakalmistule maetud
Kategooria:Sündinud 1936
Kategooria:Surnud 2001